༈ རྡོག་རབས་གསལ་བའི་མེ་ལོང་།
ནམ་མཁའ་བསོད་ནམས་ཀྱིས་མཛད།
༄༅། །ན་མོ་ཤཱཀྱ་མུ་ནེ་ཡེ། མཁྱེན་པའི་དཀྱིལ་འཁོར་ལེགས་བཤད་རབ་རྒྱས་ཚ་
ཟེར་འཕྲོས་པས་གདུལ་བྱའི་པད་ཚལ་རྒྱས་པར་མཛད། །བརྩེ་བའི་བསིལ་ཟེར་ཀུ་མུད་རབ་
རྒྱས་ཕན་དང་བདེ་བའི་ཕྲིན་ལས་ཕྱོགས་བཅུར་རྒྱས་པར་མཛད། །ནུས་པ་ཕུལ་ཕྱིན་འགྲོ་དོན་
རབ་རྒྱས་རྒྱལ་བའི་བསྟན་པ་གངས་རིའི་ཁྲོད་འདིར་རྒྱས་པར་མཛད། །དེ་ལྟའི་དགེ་ལེགས་
ཡོན་ཏན་རབ་རྒྱས་བརྒྱུད་པའི་བླ་མའི་གདུང་ལ་རྡོག་ཅེས་གྲགས་ལ་འདུད། །སངས་རྒྱས་
བསྟན་པ་རི་དབང་ལྟ་བུར་ཤིན་ཏུ་བརྗིད་པའི་རྩེར། །འཛིན་སྐྱོང་སྤེལ་བརྩོན་ཉེ་དབང་ལྟ་བུའི་
བཤེས་གཉེན་མཁས་པ་མང་བྱོན་ཡང༌། །བརྒྱ་བྱིན་ལྷ་ཡི་དབང་པོ་ལྟ་བུར་ཀུན་གྱིས་བཀུར་
བའི་གནས་ཐོབ་པའི། །འདིའི་བློ་ཀ་གཅིག་དང་ཚིག་རྐང་གཅིག་མགསལ།༽
དེ་ལ་འདིར་རྡོག་ཅེས་པའི་གདུང་འདིའི་རྣམ་པར་ཐར་པ་རྒྱས་པ་རྡོག་རབས་རིན་ཆེན་
ཕྲེང༌བ་དང༌། བསྡུས་པ་རྡོག་རངས་བདུད་རྩིའི་ཐིགས་པ་སོགས་བསམ་གྱིས་མི་ཁྱབ་པ་
འདུག་པའི་ནང་ནས། རྒྱས་པ་ལས་བསྡུས། བསྡུས་པ་ལས་ཚིག་སྣ་སྲིངས་ནས་གོ་བདེ་བར་
དཀྲོལ་བ་ནི། དང་པོ་བོད་དུ་མིའི་འགྲོ་བ་བྱུང་ཚུལ། བོད་ཀྱི་གཏམ་བརྒྱུད་དག་ལས།
དང་བྲག་སྲིན་མོ་ལས་འཕེལ་བ་སོགས་ནི་ཟུར་དུ་ཤེས་ལ། རྡོག་འདི་ནི་རྒྱ་གར་ནས་ཆད་པ་
ཡིན་ཏེ། དེ་ཡང་རྩོད་དུས་ཀྱི་རྙེངས་ནས་རིང་ཞིག་ལོན་པ་ན། རྒྱ་གར་དུ་རྒྱལ་པོ་ཡུལ་འཁོར་
སྐྱོང་ གི་ སྲས་ གཡུལ་ངོཪ་ བརྟན་ པ་ཞེས་སོ། །དགྲ་ངན་ཞེས་ཀྱང་བྱ་བ་དཔུང་ཚོགས་བཅུ་
-596-

རྡོག་རབས་གསལ་བའི་མེལོང་།
གཉིས་སམ། ལྷ་ལས་ཕུལ་དུ་བྱུང་བའི་བསྟོད་པའི་འགྲེལ་པར་དཔུང་ཚོགས་བཅོ་བརྒྱད་ཟེར་
བ༌དང༌། རྒྱལ་པོ་སྐྱབས་སེང༌གི༌བུ༌ལྔ། ཚ་བོ་དང་དྲུག །ཁྱབ་འཇུག་དང་བདུན་གྱིས་བཅོས་
ནས། དགྲ་ངན་གུམ་པའི་ཚེ། དགྲ་ངན་གྱི་ཆབ་སྲིད་རྣམས་སྐྱབས་སེང་བུའི་མངའ་རིས་སུ་
ཡོད་པ་ལ་རྒྱལ་པོ་རཱུ་པ་ཏི་ཞེས་བྱ་བ་དང༌། བློན་པོ་རྡོག་གིས་མགོ་བྱས་མི་སྟོང་ཕྲག་གཉིས་
བུད་མེད་ཀྱི་ཆས་སུ་ཞུགས་ནས་རི་གངས་ཅན་གྱི་གསེབ་ཏུ་བྲོས་པས་མི་འཕེལ་ལོ།
བརྒྱུད་པ་འདི་མར་ཁམས་ཤར་ཙོང་ཁའི་ཡུལ་དང་ཉེ་བ་ན་རྡོག་གི་སྡེ་ཆེ་བར་ཆགས་སོ། །
།རྡོག་གི་
དེ་ལ་རྡོག་ཡེ་ཤེས་འབྱུང་གནས་ནི། ཡུལ་དེ་ན་འཁོར་དང་ལོངས་སྤྱོད་ལྷའི་དཔལ་ལ་
འགྲན་པ་ལྟ་བུ་ཡོད་པ་ལ། སྔོན་གྱི་ལས་སད་པའི་སྟོབས་ཀྱིས་འཁོར་བའི་ཆོས་ལ་ཡིད་ཕྱུང༌།
རྒྱལ་བུ་དོན་གྲུབ་ལྟ་བུར་འདུ་འཛི་བློས་གཏོང་གི་ཐུགས་དགོངས་སྐྱེས་ནས། འཁོར་འབངས་
རྣམས་ལ་བཀའ་སྩལ་པ། སྤྱིར་འཁོར་བ་འདི་ལ་གཞིགས་པས་སྙིང་པོ་གཅིག་མི་འདུག །
དགོས་/སྒོས་འཇིག་རྟེན་གྱི་བྱ་བ་འདི་ལ་བློ་གཏད་ཐུབ་པའི་རིགས་སུ་མི་འདུག །རང་རེ་རྗེ་
འབངས་ཀྱི་ཁུལ་ནའང་ཆོས་ཕྱོགས་སུ་གོ་ཆ་དང་སྙིང་རུས་བསྐྱེད་པའི་དད་བརྩོན་ཅན་ཡང་
དཀོན་པར་འདུག་པས། ད་ནི་ང་དབུས་གཙང་དག་པའི་ཞིང་དུ་སྤྱོད་པར་འདུག་པས་དེར་ཆོས་
ལ་འགྲོ་བའི་དུས་ལ་བབ་བོ་ཞེས་བགྲོས་པས་འཁོར་འབངས་རྣམས་ན་རེ། མངའ་ཐང་ཆབ་
སྲིད་འདི་ལྟ་བུ་བཞག་ནས་ཆོས་ལ་གཤེགས་གསུང་བ་ནི་གནས་དང་གོ་སྐབས་མ་ཡིན་ཞེས་
སོགས་ཀྱི་ཤོལ་འདེབས་མགྲིན་གཅིག་ཏུ་འབུལ་བ་ལ། ཧེ་མངའ་ཐང་འདི་འདྲ་ཐ་ཆུང༌། ཟས་
གཙང་གི་སྲས་བུས་རྒྱལ་སྲིད་དེ་ཙམ། བཙུན་མོ་སྲས་དང་བཅས་པ་མཆིལ་སྣབས་བཞིན་དོར་
ཟེར་དེ་མ་ཐོས་སམ་གསུངས་ནས་ཆས་པ་ལ། དབོན་པོ་ཡེ་ཤེས་སེང་གེ །དེའི་གཅུང་པོ་དབུ་
མ་རཱ་ཛཱ་དང༌། རྡོ་རྗེ་གྲགས་པ་ཡང་ཁུ་བོ་དབུས་གཙང་ལ་ཆོས་ལ་གཤེགས་ན་བདག་གསུམ་
ཡང་ཕྱག་ཕྱིར་འགྲོ་བར་ཞུ་ཟེར་ནས། གཞན་པ་ཕྱག་ཕྱིར་འབྲང་མི་བརྒྱ་ཕྲག་མང་པོ་དང༌།
-597-

བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
གསེར་དངུལ། གཡུ། གོས་དར་ཇ་ལ་སོགས་པ། མཛོ་རྟ་མང་པོ་དང་བཅས་ལམ་དུ་ཞུགས་
པས། དབུས་ཀྱི་དྲང་སྲོང་སྲིན་པོ་རི་དང༌། ཆུ་བོ་རིར་ཕྱག་ཕེབས་ནས་རབ་ཏུ་བྱུང༌། ཐེག་པ་ཆེ་
ཆུང་གི་ཆོས་རྣམས་ལ་སྦྱངས་པས་ཐོགས་མེད་དུ་མཁྱེན། ཕ་རོལ་གྱི་རྒོལ་བ་རྣམས་ཚར་
བཅད། ཡང་དག་པའི་མཁས་པ་ཆེན་པོར་གྲུབ། རྒྱུད་སྡེ་བཞི་ལ་སོགས་པའི་གསང་སྔགས་ཀྱི་
ཆོས་མཐའ་དག་ལའང་དབང་འབྱོར་པས། ཁམས་གསུམ་གྱི་སྟོན་པ། མདོར་ན་འགྲན་ཟླ་
ཐམས་ཅད་དང་བྲལ་བས་ཀུན་གྱི་གཙུག་རྒྱན་ལྟ་བུར་གྲགས་ཏེ། དེ་དུས་ན་འཇིག་རྟེན་པ་
རྣམས་ཀྱི་ནོར་དངོས་སྤུས་དགའ་བ་ལ་ངའི་རྡོག་ཡེ་ཤེས་འབྱུང་གནས་ཡིན་ཟེར་གཅེས་གཏམ་
དུ་བྱེད་དོ། །ཇོ་བོ་ཨ་ཏི་ཤ་བོད་དུ་བྱོན་དུས། རྡོག་བྱང་ཆུབ་འབྱུང་གནས་ཇོ་བོའི་དྲུང་དུ་ཆོས་
ཉན་ལ་ཡོད་པའི་ཚེ་ཇོ་བོའི་ཞལ་ནས། ཁྱེད་ཀྱི་རིགས་རུས་རྣམས་ཇི་ལྟར་ལགས་གསུང་བ་ལ།
བདག་གི་ཡུལ་རྒྱ་གར་ནས་ཆད་པ་ལགས། རིགས་རྗེ་རིགས། རུས་རྡོག་ཟེར་བ་ལགས་ཞུས་
པས། རྒྱལ་པོ་དགྲ་ངན་གྱི་བློན་པོ་རྡོག་ཅེས་པའི་གྲགས་པ་ད་དུང་ཡང་ཡོད་གསུངས། བོད་
དུའང༌། སྟོད་ན་འདར་རྡོག་འཁོན་དང་གསུམ། སྨད་ན་ཁུ་རྔོག་འབྲོམ་དང་གསུམ། བར་ན་སོ་
ཟུར་གནུབས་དང་གསུམ་སྟེ། བོད་ན་ཆེ་བ་མི་དགུ་ཟེར་བའི་ཆེ་ཡ་གཅིག་ཡིན། ས་སྐྱ་པ་
ཏཱ་དབེན་ཆོས་ཀྱི་རྒྱལ་མཚན་པའི་བན་ཚང་པ་རྡོག་ནམ་མཁའ་དཔལ་བཟང་པོས་མཛད་དུས།
བུ་སྟོན་ཪིན་པོ་ཆེ་ས་སྐྱར་གདན་དྲངས་ནས་ཏ་དབེན་ཆོས་རྒྱལ་བ་ལ་ཆོས་བཀའ་མང་པོ་
གནང་བའི་དུས་སུ། རྗེ་བུ་སྟོན་པའི་གསུང་གིས། བླ་མ་ནམ་མཁའ་དཔལ་བ་འདི། བོད་ཀྱི་ཇོ་
སྲས་མི་དགུའི་གྱལ་བ་ཡང་ཡིན། བོད་ཀྱི་ཤཱཀྱ་ཐུབ་པའི་མི་བརྒྱུད་ཡང་ཡིན་པས། འདི་
གཡོག་གི་འོས་མ་ལགས་པས་རབ་ཏུ་སློབ་དཔོན་དུ་ཁུར་མཛད་དོ། །དེ་མིན་ནའང་ཁོང་གི་བློ་
དང་མ་འགལ་བའི་མགོ་འདོན་མཛད་པ་ཞུ་གསུངས་པས། བརྒྱུད་པ་འདི་མཆོག་ཏུ་བསྔགས་
སོ། །
-598-

རྡོག་རབས་གསལ་བའི་མེལོང་།
རྡོག་ཡེ་ཤེས་འབྱུང་གནས་ཀྱི་དབོན་པོ་རྡོ་རྗེ་གྲགས་པའི་རྣམ་ཐར་ནི། འཁྲུངས་
ཡུལ་སོགས་ནི་གོང་དུ་བསྟན་པ་བཞིན་ལ། རབ་ཏུ་བྱུང་ལུགས་ནི། བོད་ཀྱི་བླ་ཆེན་མི་བཞི་བྱ་
བའི་ཡ་བ་མཁས་བཙུན་གྲགས་པ་བཟང་པོའི་དྲུང་དུ་རབ་ཏུ་བྱུང༌། བྲིས་ཀློག་སོགས་འབད་
རྩོལ་ མི་ དགོས་ པར་ ལེགས་ པར་མཁྱེན། འདུལ་བ་མདོ་རྩ་སོགས་འདུལ་ བའི་ཆོས་སྐོར་
མཐའ༌དག༌དང༌། དབུ་མ་རིགས་ཚོགས་དང་ཕར་ཚད་སོགས་ལ་སྦྱངས་པ་མཛད། དཀའ་
སྤྱད་དང་ཚུའི་༼ཚུལ་དང་ལྡན་པར་གྱུར་ནས་ཕྱིས་གཙང་ལ་བྱོན། འཇད་དུ་དགོན་པ་གད་ཕུར་
བཏབ། གཞན་ཡང་དགོན་གཞིས་འགའ་རེའི་བདག་མཛད། དར་རྒྱས་ཀྱང་ཕུན་སུམ་ཚོགས་
པ༌བྱུང༌། སློབ༌མ༌པེ་ག་ལིང༌ཁུར༌བ་ཡང་ལྔ་བརྒྱ་ཙམ་འཚོགས་སོ། །འདུལ་བ་གཙོ་བོར་
གསུངས་པས། མཁས་བཙུན་བཟང་གསུམ་དུ་འཛོམས། འདུལ་བ་འཛིན་པ་ཀུན་གྱི་རྒྱན་དུ་
གྱུར་ཅིང༌། བོད་ཀྱི་དགྲ་བཅོམ་པར་གྲགས་སོ། །དེ་ནས་འཇད་ཤར་ཕྱོགས་ཀྱི་དགོན་པ་
གདོང་ཁྲོད་ཅེས་པ་བཏབ། དར་རྒྱས་ཤིན་ཏུ་ཆེ་བར་བྱུང༌། དེ་རྗེས་གསང་སྔགས་ཀྱི་ཐོས་
བསམ་ སྒོམ་ གསུམ་ མཐར་ ཕྱིན། ངོ་ མཚར་བའི་ ལྟས་ དུ་ མ་ བསྟན་ ནས་ དག་ པའི་ ཞིང་ དུ་
གཤེགས་སོ། །
བླ་མ་དེ་ཉིད་ཀྱི་གཅུང་པོ་དབུ་མ་རལ་པའི་རྣམ་ཐར་ནི། འཁྲུངས་ཡུལ་དང༌། རབ་ཏུ་
བྱུང་བ་སོགས་གཅེན་དང་འདྲ་ལ། ཐུགས་ཅུང་ཞིག་རྒོད་པ་ཅིག་ཡོད། འདུལ་བ་དང༌། དབུ་
མ་རིགས་ཚོགས་ལ་སྦྱངས་པ་མཛད་ཚུལ་རྣམས་གོང་དང་འདྲ་བས། ཐོས་བསམ་འཆད་ཉན་
གྱིས་ཆོས་ཀྱི་རྩ་བ་ལེགས་པར་ཚུགས། བསླབ་གསུམ་དང་ལྡན་ཞིང༌། ཚུལ་ཁྲིམས་ཀྱི་སྡོང་པོ་
ལ་ཉེས་ལྟུང་གི་དྲི་མས་མ་གོས་པར། ཁྲིད་བཀའ་ཟབ་ལ་མང་བ་རྣམས་ཀྱིས་རང་གཞན་རྒྱུད་
སྨིན་ཅིང་ གྲོལ་བར་ མཛད། སྐུ་ ཚེ་ སྔ་ མ་ནས་ ལས་ འབྲེལ་གྱི་ཤུགས་ཀྱིས། དཔལ་རྡོ་རྗེ་
འཇིགས་བྱེད་ལ་ཤིན་ཏུ་ནས་མོས་པར་བྱུང༌། རྣལ་ལམ་དུའང་འཇིགས་བྱེད་སྒྲུབ་པ་དང༌།
-599-

བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
ཞལ་གཟིགས་པ་དང༌། བྱིན་གྱིས་བརླབས་པའི་སྣང་བ་ཡང་ཡང་དུ་བྱུང་ནས། ང་ཡི་དམ་གྱི་
ལྷ་འདི་སྒྲུབ་གྱིན་སྡོད་པ་ཅིག་ཡིན་ན་དགའ་སྟེ་སྙམ། དེ་ནས་རིང་པོར་མ་ལོན་པ་ལ་དབེན་
གནས་ཁྱུང་ཚང་དུ་སྒྲུབ་པ་ལ་བཞུགས་པའི་ནུབ་གཅིག་གི་རྨི་ལམ་ན། ཁྱེའུ་དམར་པོ་གཞོན་
ནུ་མ་ཅིག་བྱུང་རིགས་ཀྱི་བུ་ལས་དང་སྐལ་བར་ལྡན་ནོ། །ངས་ཁྱོད་ཀྱི་ཕྱི་ནང་གི་བར་ཆད་
བསྲུང་ཞིང་དངོས་གྲུབ་སྦྱིན་གྱིས་གསུང་བ་སྙམ་བྱས་ནས། ནམ་མཁའ་ལ་འཇའ་ཡལ་བ་
བཞིན་ཅི་ཡང་མི་སྣང་བར་གྱུར་པ་དང་མནལ་སད་དོ། །དགོངས་པ་བཏང་པས། འཕགས་པ་
འཇམ་དཔལ་གྱི་སྤྲུལ་པ་ཡིན་ངེས་སྙམ་ནས། སྒྲུབ་པ་ལ་ནན་ཏན་ཆེར་བཏང་བས། རིང་པོར་
མ་ལོན་པ་ན། རྡོ་རྗེ་འཇིགས་བྱེད་སྐུ་བལྟ་བས་ཆོག་མི་ཤེས་པ་གཅིག་མདུན་གྱི་ནམ་མཁའ་ལ་
འདུག་པ་ཞལ་གཟིགས། བཅོས་མ་མ་ཡིན་པའི་མོས་གུས་ཐུགས་ལ་འཁྲུངས། སྣང་ཞིང་སྲིད་
པའི་ཆོས་འདི་ཐམས་ཅད་བདེན་པ་མ་ཡིན་སྙམ་པའི་ཉམས་རྟོགས་བཟང་པོ་རྒྱུད་ལ་སྐྱེས། སྐུ་
དེ་ཉིད་ལ་བརྟན་བཞུགས་མཛད། དེ་རྗེས་ཆོས་སྐྱོང་བྱ་རོག་མ་ཞལ་གཟིགས་ནུས་མཐུ་དཔག་
ཏུ་མེད་པ་ཐོབ། གང་ནའང་གདོན་ཁ་ཟུག་པ་དང༌། མཐུ་སེར་གྱི་སྲི་ཡོད་པ་ཀུན་ལ་ཞབས་
ཀྱིས་བཅགས་པ་ཙམ་གྱིས་ཟློག་པ་དང་རྒྱུན་ཆོད་པ་བྱུང༌། གཞན་ཡང་ལྷ་སྲིན་དྲེགས་པ་ཅན་
རྣམས་ལའང་བཀའ་དང་ཡི་གེ་འགྲོ་བ་བྱུང་པས། སྲིའུ་མ་གསོས་པ་དང་གདོན་གྱིས་གཙེས་པ་
རྣམས་ཀྱང་གཏོར་གསོས་ཪེ་ཕུལ་བའམ། བསྲུང་སྐུད་རེ་ཞུས་པས་བདེ་བར་འཚོ་བར་བྱུང་
ཞིང༌། སངས་རྒྱས་ཀྱི་བསྟན་པ་དང་བླ་མ་ལ་རྡོ་བསྡོ་བ། སེམས་ཅན་མང་པོ་ལ་གནོད་པ།
མདོར་ན་བསྒྲལ་བའི་ཞིང་དུ་གཏོགས་པ་རྣམས་ཚར་གཅོད་པའི་ནུས་པ་དང་ལྡན་ཅིང༌། ཡང་
འདུལ་བར་སླ་ཞིང་སྣོད་དང་ལྡན་པའི་སྐྱེས་བུ་རྣམས་བྱམས་སྙིང་རྗེས་དབང་པོའི་རིམ་པ་དང་
བསྟུན་པའི་ཆོས་སྟོན་པ་ལ་མཁས་པའོ། །དེ་ཉིད་ཀྱིས་འཇད་ཀྱི་ས་ཕྱོགས་སུ་དམ་པའི་ཆོས་
དར་བའི་རྟེན་འབྲེལ་སྒྲིག་པའི་ཕྱིར། གསུང་རབ་ཀྱི་པོ་ཏི་བརྒྱ་རྩ་བཞེངས། ས་ཕྱོགས་བཀྲ་
-600-

རྡོག་རབས་གསལ་བའི་མེལོང་
ཤིས་ཤིང་གཟི་བྱིན་ཆགས་པར་བྱ་བའི་ཕྱིར། མཆོད་རྟེན་བརྒྱ་རྩ་ཡང་བཞེངས་ཏེ། དེ་ནས་
དབོན་པོ་གདན་སར་བཞག །སྐུ་ཚེ་ཡང་མཐར་ཕྱིན་ནས་སྐུ་གཤེགས་ཁར། བུ་སློབ་རྣམས་
ཀྱིས་ཞུ་བ་ཕུལ་བ། བླ་མ་གཤེགས་རྗེས་སུ་བདག་རྣམས་ཇི་ལྟར་བགྱིད་ཞུས་པས། ངའི་རུས་
པ་འདི་ཞུགས་ལ་ཕུལ། རུས་པ་དང་ཐལ་བ་ལ་སྐུ་གདུང་གྱིས་ལ་བསྙེན་བཀུར་གྱིས་ན་སེམས་
ཅན་ལ་གནོད་འཚེ་དང་བར་ཆད་བཟློག་གོ །ཁྱེད་རང་རྣམས་ཀྱང་ཆོས་དང་སྒྲུབ་པ་ལ་ནན་
ཏན་གྱིས། མི་ལུས་ཐོབ་པ་དོན་ལྡན་བྱེད་པ་ལ། རབ་ཚེ་བློས་བཏང་གི་བློ་སྟོབས། འབྲིང་གི་
ཆོས་ཕྱིར་དུ་དཀའ་སྤྱད་དང་སྡུག་སྲན་གཞན་ཕན་གྱི་བློ་མི་ཆུང་བ། ཐ་མས་ཀྱང་སྒོ་གསུམ་
དགེ་བ་ལ་ཅི་འཁུལ་བྱེད་དགོས། དེ་ལྟར་མ་བྱས་ན་སྔར་བསགས་ཀྱི་ལས་ངན་མི་འདག
གཏན་གྱི་ བདེ་བ་མི་ འབྱུང༌ ། དོན་དུ་ཐོས་བསམ་སྒོམ་གསུམ་ལ་འབད་ནས་མཁས་པར་
གྲགས་ཀྱང༌། ཚེ་འདིའི་སྣང་ཤས་སུ་ཤོར། རང་གི་རྒྱུད་ཐོག་ཏུ་མ་ཁེལ་ན། ཆོས་བྱས་པའི་
དོན་གོ་སྟོར། ཕྱི་མའི་ལམ་སྣ་མི་ཟིན་ནོ་གསུངས་ནས། དུས་ཚེས་བཟང་པོ་ལ་ཡ་མཚན་གྱི་
ལྟས་དུ་མ་བསྟན་ནས་གདུལ་བྱ་གཞན་ན་ཆེ་བ་ལ་དགོངས་ནས་ཞི་བར་གཤེགས་སོ། །
བླ་མ་དེ་ཉིད་ ཀྱི་ གཅུང་ པོ་ ཡེ་ཤེས་སེང་གེའི་རྣམ་པར་ཐར་པ་ནི། འཁྲུངས་ཡུལ་
སོགས་གོང་དུ་བསྟན་ལ། མངོན་པ་དང༌། ཕར་ཕྱིན་ལ་ཐུགས་གཉེར་མཛད་ནས་མཁས་པར་
གྱུར༌ཀྱང༌། སྔོན་གྱི་བག་ཆགས་སད་པས། གསང་སྔགས་རྡོ་རྗེ་ཐེག་པ་ལ་མོས་པར་གྱུར་ཏེ།
མར་སྟོན་སེང་གེ་རྒྱལ་མཚན་ལ། དཔལ་གསང་བ་འདུས་པའི་ཆོས་རྣམས་ཞུས། མཁྱེན་པ་
དང་ལྡན་པར་གྱུར་ནས། མར་སྟོན་ལ་སློབ་མ་རྒྱུ་སྐར་ལྟར་ཡོད་པའི་ནང་ན་མཆོག་ཏུ་གྱུར་པ་
ཉི་ཟླ་ཟུང་གཅིག་བྱ་བ། རྡོག་ཉི་མ་དང༌། ཤོལ་ཟླ་བ་དང་འདྲ་བར་གྲགས་པ་ཡིན། རྗེ་བཙུན་
འགོས་གསང་འདུས་སྔ་འགྱུར་གསུང་བའི་དུས། སློབ་མ་རྣམས་ཀྱི་ནང་ནས་མཆོག་ཏུ་གྱུར་པ་
མང་ར་བ་ཡིན། འགོས་ཀྱི་གདམས་ངག་དུམ་སྙེལ་ཀྱང་ཟེར། མང་ར་བས་ཚུལ་མིན་བྱས་ཀྱང་
-601-

བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
ཟེར་ནས། སླར་ཡང་རྒྱ་གར་ལ་བྱོན། གྲུབ་ཐོབ་ཀྱི་བླ་མ་བདུན་ཅུ་རྩ་གཉིས་ལ་གསང་འདུས་
ལ་སོགས་པའི་ཆོས་མང་པོ་ཞུས་ནས་བོད་དུ་བསྒྱུར། ལོ་ཙཱ་བ་རིན་ཆེན་བཟང་པོ་ལ་སོགས་
པས་རྒྱུད་འགྲེལ་གྱི་འགྱུར་བཅོས་སྔར་མ་གསལ་བ་རྣམས་གསལ་བར་མཛད་ནས་རྟ་ནག་ཏུ་
རྡོག་ཆེན་པོས་ཀྱང་དཔལ་གསང་བ་འདུས་པའི་ཆོས་རྣམས་ལྷག་མ་མ་ལུས་པར་
ཕེབས།
ཞུས། བསྙེན་བཀུར་དང་འབུལ་བས་རྗེ་བཙུན་མཉེས་པར་བྱས། གདམས་ངག་ཐམས་ཅད་
ཀྱང་བུམ་པ་གང་བྱོའི་ཚུལ་དུ་གནང༌། ཕྱིས་འགྱུར་གྱི་དུས་སུ་མན་ངག་གི་གདུང་མ་ཁྲེམས་
པའི་མི་བཞི་བྱ་བའི་ནང་ནས། རྡོག་ཡེ་ཤེས་སེང་གེ་མཁས་པའི་གྲགས་པ་ཤིན་ཏུ་ཆེ་བས་
གསང་འདུས་རྡོག་ལ་ཐུག་ཟེར་བ་ཡིན་ནོ། །གཞན་ཡང་རྭ་ལོ་རྡོ་རྗེ་གྲགས་པ་ལ་གཤིན་རྗེའི་
ཆོས་